Diari Oficial de la Generalitat Valenciana


Sumari del DOGV 8914, del 28-09-2020 (2020/7774)

RESOLUCIÓ de 21 de setembre de 2020, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a la resta de l'any 2020, i s'aprova el calendari dels dies festius.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8914

Data del DOGV
:   28-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7774


Data del document
:   21-09-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 21 de setembre de 2020, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a la resta de l'any 2020, i s'aprova el calendari dels dies festius. [2020/7774]  
  
La Llei 13/2017, de 8 de novembre, de la Generalitat, del taxi de la Comunitat Valenciana estableix, de manera específica, en l'article 15, la facultat de l'Administració per a prendre mesures de control de l'oferta de taxis i d'harmonització de la competència entre els taxistes.  
L'Ordre 7/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació de serveis de taxi en l'àrea de prestació conjunta de València, estableix en l'article 4.3 la possibilitat de dictar instruccions mitjançant una resolució adaptant el règim de descans a la demanda real.  
Amb caràcter general la direcció general competent en matèria de transport estableix anualment les particularitats dels torns de descans per a la setmana de Falles, Nadal, Any Nou i per a aquells esdeveniments en què puga produir-se un augment de la demanda. Igualment, estableix els torns de descans particulars per al període estival, Setmana Santa i Pasqua, en els quals està prevista una disminució de la demanda; i els torns per als mesos de maig, juny, juliol i setembre o en determinats horaris, en els supòsits en què estiga previst l'increment de la demanda. No obstant això, l'aprovació de l'Ordre 7/2020, de 10 d'agost, i les excepcionals circumstàncies que han concorregut durant 2020 a conseqüència de la pandèmia global Covid-19, requereixen que enguany siga dictada una nova resolució per a regular els descansos obligatoris en la prestació del servei de taxi per a la resta del que queda d'any.  
  
Per tot l'anterior, en l'ús de les facultats atribuïdes en l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Prestació del servei de dilluns a divendres  
La prestació del servei de taxi en l'àrea de prestació conjunta de València es farà sota el règim de descans obligatori d'un dia setmanal de dilluns a divendres.  
  
Segon. Prestació del servei durant els dissabtes i diumenges  
1. La prestació durant els dissabtes i diumenges del servei de transport públic de taxi per les autoritzacions pertanyents a l'àrea de prestació conjunta de València, es realitzarà sota un règim de torns en els quals romandrà la meitat de la flota i s'organitzaran de la manera següent:  
- Quan el dissabte siga data parell prestaran el servei els taxis amb número de llicència de l'àrea parell, i descansaran la resta de vehicles.  
- Quan el dissabte siga data imparella prestaran el servei els taxis amb número de llicència de l'àrea imparella, i descansaran la resta de vehicles.  
- Els diumenges immediats, caiguen en dia parell o imparell, descansaran aquells que hagueren prestat servei el dissabte immediat anterior i treballaran aquells que hagen descansat.  
2. Així mateix, tant en dissabtes com en diumenges, descansaran dues lletres (parelles o imparelles que els corresponga treballar) cada dia en l'horari entre les 06.00 i les 24.00 hores de la següent forma:  
- El primer dissabte (tant el que corresponga a llicències parelles com el que corresponga a llicències imparelles) treballaran les llicències A, B i C (descansant D i E), el segon treballaran les llicències D, E i A (descansant B i C), el tercer treballaran les llicències B, C i D (descansant E i A), i així de manera indefinida.  
- El primer diumenge (tant el que corresponga a llicències parelles com el que corresponga a llicències imparelles) treballaran les llicències C, D i E (descansant A i B), el segon treballaran les llicències A, B i C (descansant D i E), el tercer treballaran les llicències D, E i A (descansant B i C), i així de manera indefinida.  
  
Tercer. Distribució dels dies de descans  
A partir de la data en què es produïsquen els efectes d'aquesta resolució, els dies de descans obligatori de les autoritzacions de taxi adscrites a l'àrea de prestació conjunta de València queden distribuïts de la forma següent:  
  
Dia de la setmana Indicatiu Terminació de la llicència   
que descansa  
Dilluns A 0 i 1  
Dimarts B 2 i 3  
Dimecres C 4 i 5  
Dijous D 6 i 7  
Divendres E 8 i 9  
  
  
A les autoritzacions de taxi amb vehicles adaptats a persones amb mobilitat reduïda també els serà aplicable la distribució establida en el quadre anterior. No obstant això, el dia de descans que els corresponga podran prestar servei exclusivament a persones amb mobilitat reduïda.  
  
  
Quart. Dia addicional de descans setmanal  
Cada setmana s'afegirà un dia setmanal de descans per a totes les autoritzacions del taxi que serà rotatori en els termes indicats en el següent quadre.  
  
A les autoritzacions de taxi amb vehicles adaptats a persones amb mobilitat reduïda també els serà aplicable la distribució establida en el quadre anterior. Això no obstant, el dia de descans que els corresponga podran prestar servei exclusivament a persones amb mobilitat reduïda.  
  
Cinqué. Excepcionalitat per als serveis a persones amb mobilitat reduïda  
Les llicències de taxi de l'àrea de prestació conjunta de València que tinguen adscrit un vehicle adaptat queden exceptuades del règim de descans obligatori previst per als caps de setmana, en el període regulat en aquesta resolució.  
La prestació d'aquest tipus de serveis haurà d'identificar-se a través del distintiu que s'acompanya com a annex a aquesta resolució, que serà col·locat en el davantal de tal forma que siga visible des de l'exterior del vehicle.  
La prestació del servei a persones amb mobilitat reduïda tindrà preferència, encara que no tindrà aqueix ús exclusiu. Aquesta prestació haurà de garantir-se pels prestadors del servei durant les vint-i-quatre hores del dia.  
Per a acollir-se a aquesta excepcionalitat serà obligatori estar adscrit a un centre de distribució de taxis, una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica a través de vehicles adaptats, en els quals es garantisca que aquests vehicles presten servei prioritari a persones amb mobilitat reduïda. L'Administració controlarà, periòdicament, el grau de compliment d'aquesta obligació i adoptarà les mesures que considere oportunes en cas d'incompliment inclosa, si és el cas, la imposició de les sancions que corresponguen.  
  
  
Sisé. Efectes  
La present resolució serà aplicable el dia 1 d'octubre de 2020, i deixa sense efectes la Resolució de 13 de juliol de 2020, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València durant els mesos de juny, juliol, agost i setembre de l'any 2020.  
  
Contra la present resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 21 de setembre de 2020.- La directora general d'Obres Públiques, Transport i Mobilitat Sostenible: Roser Obrer Marco.